Legal Document

Category: 82

Text:
27. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.1046617/2626/0016 της 18/31 Μαΐου 2000(ΦΕΚ Β΄674) Είσπραξη εσόδων υπέρ τρίτων από τις Δημόσιες Οικονομικές Υπηρεσίες. Έχοντας υπόψη: 1)Τις διατάξεις της παραγρ. 4 του άρθρου 106 Ν. 2362/95 (ΦΕΚ 247 Α΄/95) «περί λογιστικού ελέγχου των δαπανών του Κράτους και άλλες διατάξεις». 2)Τις διατάξεις του Ν.Δ. 356/74 περί κώδικα είσπραξης Δημοσίων Εσόδων (Κ.Ε.Δ.Ε.). 3)Τη με αριθμό 2024387/2870/0022/5.4.90 απόφαση του Υπουργού Οικονομικών, η οποία κυρώθηκε με την παρ. α του αρθ. 24 του Ν. 1884/90 (ΦΕΚ 81Α΄/90). 4)Τη με αριθμό 1039386/441/Α0006/21.4.2000 (ΦΕΚ 571 Β΄/21.4.2000) απόφαση του Πρωθυπουργού και του Υπουργού Οικονομικών, με την οποία αναθέτουν αρμοδιότητες του Υπουργού Οικονομικών στους Υφυπουργούς Οικονομικών. 5)Το γεγονός ότι η απόφαση αυτή δεν προκαλείται δαπάνη στον Προϋπολογισμό του Κράτους, αποφασίζουμε: 1.Αναθέτουμε στις Δημόσιες Οικονομικές Υπηρεσίες την είσπραξη των εσόδων του Σώματος Ορκωτών Λογιστών. 2.Το ποσοστό συμμετοχής του ανωτέρω Νομικού Προσώπου στη δαπάνη για την είσπραξη των εσόδων που εισπράττονται για λογαριασμό του από οποιαδήποτε αιτία καθορίζεται σε 10% (δέκα τοις εκατό). Κατ΄ εξαίρεση κρατήσεις υπέρ ασφαλιστικών οργανισμών από την εξόφληση μισθών και κάθε άλλης αποζημίωσης όπως και αποδιδόμενες τοκοχρεωλυτικές δόσεις για απόσβεση δανείων μισθωτών, δεν υπόκεινται σε ποσοστό συμμετοχής. Τα ποσά που παρακρατούνται κατατίθενται στον ειδικό λογαριασμό που τηρείται στην Τράπεζα της Ελλάδος με την ονομασία «Δικαιώματα βεβαίωσης και είσπραξης εσόδων υπέρ τρίτων». (Μετά τη σελ.108,828) Σελ. 108,829 Τεύχος 1413 Σελ. 79 Σώμα Ορκωτών Λογιστών 12.Ε.α.27